Portal Astronomie/Aktuelles (Archiv 2014)
31. Dezember 2014: No de geliwwerten Donnéeë vun der Raumsond Rosetta vum Koméit Tschurjumow-Gerassimenko ass den Urspronk vum ierdesche Waasser éischter Asteroide wéi Koméiten zouzeschreiwen. 
 12. November 2014: D'Raumsond Rosetta huet de Lander Philae op dem Koméit 67P/Tschurjumow-Gerassimenko ofgesat. Bedéngt duerch déi minim Unzéiungskraaft vum Koméit, hat d'Sond dräimol missen opsetze fir stoen ze bleiwen. Dëst ass déi éischt mëll Landung vun engem Raumfluchkierper op engem Koméit.
 26. Juli 2014: Nei Biller vun der Raumsond Rosetta vum Koméit Tschurjumow-Gerassimenko loossen éischt Detailer vu senger Uewerfläch erkennen. 
 30. Juni 2014: Dat neit Instrument SPHERE (Spectro-Polarimetric High-contrast Exoplanet REsearch) am Very Large Telescope am Paranal-Observatoire vum Europäesche Südobservatoire huet Ufank Juni seng éischt Observatiounen (Éischt Liicht) gemaach. Et soll mat direkte Biller d'Erfuersche vun Exoplanéite revolutionéieren. 
 22. Mee 2014: E méiglech neie Meteorstroum, d'Camelopardaliden, ginn an der Nuecht vum 23. Op de 24. Mee 2014 erwaart. De Stroum geet op de Koméit 209/P LINEAR zeréck. D'Viraussoe schwätzen vun 100 Meteore pro Stonn. 
 17. Mäerz 2014: US-Physiker hunn duerch Analyse vun der kosmescher Hannergrondstralung fir d'Éischt direkt Hiweiser op d'Existenz vun der kosmescher Inflatioun fonnt.   
 27. Februar 2014: 715 nei Expoplanéiten am Orbit vun 305 verschiddene Stäre huet d'NASA op ee Coup gemellt. Et ass e Resultat an eng Auswäertung vun den Donneeën vun der Kepler-Weltraumteleskop-Missioun. 95 Prozent vun de Planéite sinn méi kleng wéi de Neptun. Méiglech ass déi grouss Zuel un Entdeckungen duerch eng nei Method. 
 21. Januar 2014: An der Galaxis Messier 82 gouf eng Supernova vum Typ Ia entdeckt. Mat enger Distanz vu ronn 12 Millioune Liichtjoer ass dat eng vun den äerdnooste Supernovaen zanter 1987. 

Archiver vu Portalschablounen
Portal Astronomie (Archiven)